1. pielikums

Rīgas domes izglītības, kultūras un sporta departamenta

Sporta un jaunatnes pārvaldes vēstulei “Par metodiskajiem ieteikumiem

Rīgas pašvaldības interešu izglītības iestādēm izglītības procesa

 organizēšanai un piesardzības pasākumu nodrošināšanai

Covid-19 infekcijas izplatības ierobežošanai”

**Metodiskie ieteikumi Rīgas pašvaldības interešu izglītības iestādēm izglītības procesa organizēšanai un piesardzības pasākumu nodrošināšanai Covid-19 infekcijas izplatības ierobežošanai (turpmāk – Ieteikumi)**

1. Interešu izglītības iestāde (turpmāk – Iestāde):
	1. nosaka:
		1. izglītības procesa organizēšanās kārtību,
		2. kārtību kādā tiek nodrošinātas Covid-19 infekcijas izplatības ierobežošanas prasības,
		3. izglītojamo vecāku vai likumisko pārstāvju un citu personu uzturēšanās kārtību Iestādē;

1.2. norīko atbildīgo (-ās) personu (-as), kura (-as) koordinē normatīvajos aktos noteikto prasību ieviešanu un uzraudzību;

1.3. iepazīstina izglītojamos, viņu vecākus vai likumiskos pārstāvjus, darbiniekus un pakalpojuma sniedzējus par Iestādē noteikto kārtību, piesardzības pasākumiem, kā arī publisko tos Iestādes tīmekļvietnē un/vai citās saziņas platformās.

1. Šo Ieteikumu 1.punktā minēto prasību izpildei Iestāde izvēles kārtībā:
	1. izstrādā iekšējos noteikumus “Izglītības procesa organizēšana, nodrošinot Covid-19 infekcijas izplatības ierobežošanu” saskaņā ar paraugu (2.pielikums);
	2. vai sagatavo grozījumus šādos Iestādes darbu reglamentējošos aktos:
		1. Iestādes iekšējas kārtības noteikumos,
		2. Iestādes Darba kārtības noteikumos,

2.2.3. Iestādes iekšējos noteikumos par kārtību, kādā izglītojamo vecāki un citas personas uzturas iestādē.

1. Izglītojamo uzņemšanu, grupu (pulciņu) (turpmāk – Grupa) komplektēšanu un to sastāva apstiprināšanu nodrošina saskaņā ar Iestādes attiecīgo iekšējo noteikumu prasībām un Rīgas domes Izglītības, kultūras un sporta departamenta 2009.gada 9.jūnija noteikumos Nr.8 “Interešu izglītības programmu īstenošanas kārtība un principi” (turpmāk – Noteikumi) noteikto.
2. Organizējot izglītības procesu, Iestāde veic pasākumus izglītojamo dalības ierobežošanai vairākās interešu izglītības programmās (turpmāk – Programma).
3. Piešķirto stundu apmērā pedagogs var organizēt darbu:
	1. ar pilnu Grupu;
	2. dalot Grupu apakšgrupās;
	3. individuāli;
	4. kombinējot iepriekšminētās formas.
4. Nodarbību sarakstā (grafikā) norāda darba formu saskaņā ar Ieteikumu 5.punktā noteikto.
5. Klātienes nodarbības rīko katrai Grupai/apakšgrupai atsevišķi, nepieļaujot grupu krustošanos, drūzmēšanos iestādes koplietošanas telpās (piemēram, tualetēs, gaiteņos, garderobēs). Var pielietot Noteikumu 15.punktā minētās darba organizācijas formas, kā arī paredzēt citas darba formas, tajā skaitā attālināto darbu.
6. Iekštelpās Grupai pieļaujamas divas nodarbības pēc kārtas bez pārtraukuma. Pārtraukuma laikā nodrošina telpu vēdināšanu vismaz 15 minūtes.
7. Koru, ansambļu un citās ar dziedāšanu saistītās nodarbībās ievēro 2 m distanci.
8. Iestāde kontrolē:
	1. precīzu un regulāru izglītojamo apmeklējumu un interešu izglītības nodarbību uzskaiti;
	2. izglītojamo parakstīšanos interešu izglītības nodarbību uzskaites žurnālos par iepazīšanos ar Iestādē izstrādātajiem piesardzības pasākumiem.
9. Ņemot vērā Ieteikumos noteikto, Iestādes aktualizē Programmas un/vai Programmu tematisko plānu.
10. Iestāde:

12.1. rūpīgi izvērtē izglītojamo dalības nepieciešamību citu personu organizētos pasākumos;

12.2. Brīvā laika istabas pakalpojumu nodrošina tikai Iestādes Programmu izglītojamajiem.

1. Ieteikumu 2. punktā minēto dokumentu projektus Iestāde saskaņo ar Rīgas domes Izglītības, kultūras un sporta departamentu (turpmāk – Departaments), nosūtot to projektu izskatīšanai Sporta un jaunatnes pārvaldes Sporta un interešu izglītības iestāžu nodaļas (turpmāk – Nodaļa) vadītājai uz e-pastu irina.jakobsone@riga.lv līdz š.g. 4.jūnijam.
2. Iestāde iesniedz Nodaļas interešu izglītības programmu vadītājai I.Sidorčikai – Bobovičai:

14.1. nodarbību sarakstu (grafiku), nosūtot uz e-pastu inga.sidorcika-bobovica@riga.lv līdz š.g. 9.oktobrim;

14.2. aktualizētās Programmas un/vai Programmu aktualizēto tematisko plānu (papīrformātā līdz š.g. 30.oktobrim).

|  |  |
| --- | --- |
| Pārvaldes priekšniece - direktora vietniece | D.Vīksna |

|  |
| --- |
| Jākobsone 67181550 |